PREDLOG

Na osnovu člana 29 Zakona o državnoj imovini („Sl. list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi (‚‚Sl. list CG", br. 2/18, 34/19 i 38/20) i člana 43 stav 1 tačka 9 Statuta Opštine Bar („Sl. list CG – opštinski propisi", br. 37/18), Skupština Opštine Bar, na sjednici održanoj dana \_\_\_\_\_\_\_ 2021. godine, donijela je

**ODLUKU**

**o uspostavljanju stvarne službenosti u korist Crnogorskog elektrodistributivnog sistema DOO Podgorica radi polaganja priključnog kablovskog voda za uklapanje u VN mrežu NDTS 10/0.4 kV, 1x630 kVA „BR.5-NOVA“ po DUP-u „Ilino“ u Baru**

**Član 1**

Opština Bar, kao nosilac prava raspolaganja, daje Crnogorskom elektrodistributivnom sistemu DOO Podgorica saglasnost za uspostavljanje stvarne službenosti, na neodređeno vrijeme, na dijelu katastarskih parcela: broj 6439/1 u površini od 32m2, broj 6439/24 u površini od 7m2 (obje iz lista nepokretnosti broj 289 KO Novi Bar), broj 4813/3 u površini od 10m2, broj 4814/1 u površini od 19m2 (obje iz lista nepokretnosti broj 1154 KO Novi Bar), radi polaganja priključnog kablovskog voda za uklapanje u VN mrežu NDTS 10/0.4 kV, 1x630 kVA „BR.5-NOVA“ po DUP-u „Ilino“ u Baru

**Član 2**

Crnogorski elektrodistributivni sistem DOO Podgorica je obavezano da Opštini Bar plati naknadu za zasnivanje stvarne službenosti na zemljištu iz člana 1 ove odluke u ukupnom iznosu od 2.618,55€ u roku od 8 (osam) dana od dana zaključenja ugovora.

Utvrđena naknada iz stava 1 ovog člana odgovara 15% procjene tržišne vrijednosti zemljišta u skladu sa Izvještajem o procjeni vrijednosti nepokretnosti, sačinjenog od strane Sonje Ivanović, dipl.ing.građ. ovlašćenog procjenjivača i sudskog vještaka, iz Podgorice, protokolisanog kod Opštine Bar pod brojem: 04-427/21-1755 od 01.10.2021. godine.

**Član 3**

Crnogorski elektrodistributivni sistem DOO Podgorica ima obavezu da položi kabal i zemljište iz člana 1 ove odluke, nakon polaganja kabla, vrati u prvobitno stanje sve u skladu sa Urbanističko-tehničkim uslovima Sekretarijata za uređenje prostora br. 07-014/20-646/4 od 15.02.2021. godine i tehničkom dokumentacijom.

**Član 4**

Ovlašćuje se predsjednik Opštine da sa Crnogorskim elektrodistributivnim sistemom doo Podgorica zaključi Ugovor o uspostavljanju stvarne službenosti na zemljištu iz člana 1 ove odluke.

**Član 5**

Ova odluka stupa na snagu osmog dana od dana objavljivanja u “Službenom listu Crne Gore – opštinski propisi”.

**SKUPŠTINA OPŠTINE**

**Broj: \_\_\_\_\_\_\_\_\_\_\_\_ PREDSJEDNIK**

**Bar, \_\_\_\_\_\_\_ 2021. godine Milena Božović**

**O b r a z l o ž e nj e**

Članom 29 stav 2 Zakona o državnoj imovini određeno je da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i statutom. Kako je Zakonom o lokalnoj samoupravi definisano u članu 38 stav 1 tačka 9 i Statutom Opštine Bar u članu 43 stav 1 tačka 9 da skupština opštine raspolaže imovinom, time je jasan pravni osnov i nadležnost za odlučivanje i donošenje odluke kao u dispozitivu.

Crnogorski elektrodistributivni sistem DOO Podgorica, zahtjevom broj 70-00-22928 od 08.07.2021. godine, koji je kod Opštine Bar protokolisan pod brojem 04-427/21-1334 od 12.07.2021. godine, obratio se Sekretarijatu za imovinu zastupanje i investicije Opštine Bar za izdavanje saglasnosti za uspostavljanje prava službenosti, na dijelu katastarskih parcela: broj 6439/1, broj 6439/24 (obje iz lista nepokretnosti broj 289 KO Novi Bar), broj 4813/3, broj 4814/1 (obje iz lista nepokretnosti broj 1154 KO Novi Bar), radi polaganja priključnog kablovskog voda za uklapanje u VN mrežu NDTS 10/0.4 kV, 1x630 kVA „BR.5-NOVA“ po DUP-u „Ilino“ u Baru.Uz zahtjev je priložen Geodetski elaborat nepotpune eksproprijacije na katastarskim parcelama broj: 6439/1, 6439/24, 4734/2, 4813/3,4814/1, 4733/1, 4733/3 i 4734/1, KO Novi Bar izrađen od strane „GEO MAX GROUP“ D.O.O. Podgorica.

Prema tom Elaboratu sa polaganjem planiranog kabla zahvata se dio kat. parcele broj 6439/1 u površini od 32m2 (dužina kabla na parceli 46,12m), dio katastarske parcele broj 6439/24 u površini od 7m2 (dužina kabla 10,40m), dio kat.parcele broj 4813/3 u površini od 10m2 (dužina kabla 13,86m) i dio katastarske parcele broj 4814/1 u površini od 19m2 (dužina kabla 27,77m).

Članom 194 Zakona o svojinsko pravnim odnosima definisano je da je stvarna službenost pravo vlasnika jedne nepokretnosti (povlasno dobro) da za potrebe te nepokretnosti vrši određene radnje na nepokretnosti drugog vlasnika (poslužno dobro) ili da zahtijeva od vlasnika poslužnog dobra da se uzdržava od vršenja određenih radnji koje bi inače imao pravo vršiti na svojoj nepokretnosti. Shodno članu 201 citiranog Zakona stvarna službenost zasniva se pravnim poslom, odlukom suda ili drugog državnog organa i održajem. Takođe, članom 208 stav 2 određeno je vlasnik poslužnog dobra ima pravo na naknadu za ustanovljenu službenost. Vlasnik zemljišta je obavezan da, u skladu sa planskim dokumentom ili ako postavljanje vodova na drugom mjestu iziskuje nesrazmjerne troškove, uz naknadu, dozvoli na svom zemljištu postavljanje vodova (vodovodnih i kanalizacionih cijevi, gasovoda, električnih i telefonskih kablova, stubova, žica i sl.).

Ukupna naknada za zasnivanje stvarne službenosti na predmetnim zemljištima iznosi 2.618,55€, a utvrđena je Izvještajem o procjeni vrijednosti nepokretnosti, sačinjenog od strane Sonje Ivanović, dipl.ing.građ. ovlašćenog procjenjivača i sudskog vještaka, iz Podgorice, protokolisanog kod Opštine Bar pod brojem: 04-427/21-1755 od 01.10.2021. godine.

**SEKRETARIJAT ZA IMOVINU ZASTUPANJE I INVESTICIJE**